Həsən Kasablanka Universiteti

Həsən Kasablanka Universiteti — Mərakeş Krallığının Kasablanka şəhərində dövlət universiteti.

 Tarixi 
Universitet 1975-ci ildə Həsən de Ain Çok Universiteti və Həsən Məhəmmədiya Universitetinin birləşməsindən sonra yaranıb.

Ümumilikdə burada yerli və xarici tələbələr də daxil olmaqla 24 mindən çox tələbə təhsil alır. Universitet Mərakeşin üçüncü ən böyük universitetidir.

 Akademik strukturu 
Universitetdə ərəb və fransız dilləri tədris olunur. Hüquq, Beynəlxalq hüquq və Beynəlxalq münasibətlər kimi bəzi fənlər üçün və aspirantlar üçün fransız və ərəb dillərini bilmək tələb olunur. Bununla belə, Texniki fənlər yalnız fransız dilində təklif olunur.

Universitet Beynəlxalq Tədqiqat Universitetləri Alyansının üzvüdür.

Xarici tələbələr əsasən fransız dilli ölkələrdəndir: Fransa, Seneqal, Konqo Respublikası, Mavritaniya, Liviya, Tunis, Əlcəzair, Mali, Yəmən, İndoneziya və s.Presentation  University of Hassan II

 Fakültələri 
 Hüquq, İqtisadi və Sosial elmlər fakültəsi.
 Kasablanka Tibb və Əczaçılıq fakültəsi
 Kasablanka Stomatologiya fakültəsi 
 Elmlər fakültəsi
 İncəsənət və Humanitar Elmlər fakültəsi
 Kasablanka Texnologiya Məktəbi
 Maşınqayırma fakültəsi

Ayn Sebaada yerləşən Kasablanka Milli Biznes və İdarəetmə Məktəbi 2007-ci ildə yaradılmışdır və artıq ölkədə səkkizinci ən yaxşı müəssisə və üçüncü ən yaxşı biznes məktəbidir.

 Məktəbləri 
 Kasablanka Milli İncəsənət və Sənətkarlıq Ali Məktəbi 
 Ali Texnologiya Məktəbi
 Milli Elektrik və Mexanika Ali məktəbi
 Elm məktəbi
 Kasablanka Milli Biznes və İdarəetmə məktəbi 
 Kasablanka Milli Ticarət və İdarəetmə məktəbi

 Kitabxanası 

Məhəmməd Sıkat Kitabxanası ümumi sahəsi 7,000 kv. metrdir (75,000 kvadrat fut). Kitabxana 6 mərtəbədən ibarətdir. Tələbələr üçün 40000 dərslik, 20000 onlayn elektron jurnal və dövri nəşr var. Həmçinin kitabxanada qədim əlyazmalar və kitablar saxlanılır. Hüquq fakültəsinin kitabxanasında Hüquq, Politologiya və İqtisadiyyat sahələrinə aid 25 min kitab var.

 Görkəmli məzunları 
 Mohamed Taieb Naciri (1939-2012) - Hüquqşünas və siyasətçi
 Abdelouahed Belkeziz (1939-2021) - Hüquqşünas, siyasətçi və diplomat
 Xalid Alioua - Siyasətçi
 Mokhtar Lamani - Kanadalı diplomat
 Mohamed Moatassim - Siyasi məsləhətçi
 Nəbilə Münib - Siyasətçi
 Nizar İbrahim - paleontoloq
 Əbdüləziz Əl Öməri - Siyasətçi
 Merieme Çadid - astronom
 Raşid Hamami - dini televiziya şərhçisi
 Xədicə Yakən - yazıçı
 Nəbilə Rmili - Siyasətçi

 İstinadlar 

 Xarici keçidlər 

 Top Colleges & Universities in Morocco

Kateqoriya:Mərakeş
Kateqoriya:Mərakeş universitetləri
Kateqoriya:Universitetlər